جە ٢٢ کانونو دوەمېنە جە مەنتېقەو بەستاو شەرناخی جەنگ جە مابەېن و گەرېلاکاو ېەژاستاری و سوپاو ترکی ئەرەگېرینە ڕووەش دا ، چا جەنگەنە ٦ گەرېلۍ ېەژاستاری گەشمەرڎۍ بېۍ و جەنازەکێشا فاڕېێۋە پۍ دکتۊرو داڎی وجە نەۋەشخانەو حکومی شەرناخی پەرۍ ېەرۍ جەنازۍ ئا گەشمەرڎا درېاۋە دەس و خانەواڎەکاشا .
٣ جەنازۍ گەرېلا گەشمەرڎەکا جە نەۋەشخانەنە مەنۍ بێنۍ ، کە ېۊشا جەنازەو  " ڕایفە کوتلاک "ی بۍ ، ھێزی جەنازەکەش درېاوە دەس و خانەواڎەکەېش بەردشاوە پۍ شارو وانی .
جەنازەو " ئەڤېن ئەنجو " ی نەدرېاوە دەس و خانەواڎەکەېش
ېۊ چا جەنازا ، کە جە چەمەڕوانی ئەشناساېنە گېرېابۍ ،جەنازەو " ئەڤېن ئەنجو " ی گەرېلاو ېەژاستاری بۍ ، سەربارو ئانەی ھێزی خانەواڎەو گەشمەرڎۍ " ئەڤېن ئەنجو "ی جەنازەکەشا ئەشناسا بێۋە ۋەلۍ نەڎرېانۊ دەسشا جە لاېەن و ۋەرپەرساوە پنەشا وچېان ، ھەتا پەرسەو جەردەوانۍ بە نامۍ نیعمەت ئەنجوی ، کە جە ھەمان جەنگەنە کوشېابۍ و مامۊو گەشمەرڎۍ " ئەڤېن ئەنجو "ېن جەنازەو گەشمەرڎە ئەڤېنۍ-شا مەراوە دەس .
بێجگە جە جەنازەکەو گەشمەرڎۍ " ئەڤېن ئەنجو "ی جەنازەکەی تەر ھەڵای نەئەشناسېانۊو چەمەڕاو ئەشناساېۊېن .
ھ.ئ
